# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 19

от 28.10.2020 г.

**Р Е Ш Е Н И Е**

**№ КЗЗ – 19**

**от 28 октомври 2020 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**1.** На 2 000 кв.м. земеделска земя, четвърта категория, неполивна, собственост на община Г., за изграждане на обект: „Пречиствателна станция за питейни води”, поземлен имот с идентификатор 62640.23.66 по КККР на с. Р., местност „Равна скала“, община Г., област Б., при граници, посочени в приложените скица и влязъл в сила ПУП – ПЗ.

На основание чл. 30, ал. 4 от ЗОЗЗ, такса не се дължи.

**2.** На общо 18 486 кв.м. земеделска земя, от които 6 676 кв.м., четвърта категория, 6 960 кв.м. пета категория и 4 850 кв.м. шеста категория, 1 149 кв.м. неполивна и 17 337 кв.м. поливна, собственост на община С. и частна собственост, за изграждане на обект: „Трасе на общински път от гробищен парк до регулацията на гр. С.”, в землището на гр. С., съгласно приложения регистър на засегнатите имоти, община С., област П., при граници, посочени в приложените влязъл в сила ПУП – ПП и регистър на засегнатите имоти, който е неразделна част от решението.

На основание чл. 30, ал. 4 от ЗОЗЗ, такса не се дължи за промяна на предназначението на 13 348 кв.м. земеделска земя общинска собственост. За площта от 5 138 кв.м. земеделска земя, частна собственост, инвеститорът на обекта да заплати на основание чл. 30, ал. 1 от ЗОЗЗ, такса по чл. 8, т. 4 на тарифата в размер на 813,86 лева и да отнеме и оползотвори хумусния пласт от площадката.

***II. На основание чл. 40, ал. 1, т. 7, във връзка с чл. 36 от Закона за опазване на земеделските земи и чл. 64, ал. 4 от Правилника за прилагане на Закона за опазване на земеделските земи:***

**3.** Изменя свое Решение № КЗЗ–13/30.07.2020г., точка 1, както следва:

Думите „около 2 386 кв.м земеделска земя“, се заменят с „около 2 728 кв.м земеделска земя“, а думите „за част от имоти с идентификатори 65334.212.397 и 65334.212.398“, се заменят с „имот идентификатор 65334.212.397 и част от имот с идентификатор 65334.212.398“.


**4.** Изменя свое Решение № КЗЗ – 17/29.09.2020 г., точка 5, както следва:

Думите „4902 кв.м“ се заменят с „31 658 кв.м“, а думите „се обособяват 18 урегулирани поземлени имота (УПИ) в нов жилищен квартал 41” се заменят със „се обособяват 31 урегулирани поземлени имота в част от квартал 5 и нов квартал 41“.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**

**.**

С уважение,  
  
Петър Вутов (Директор)  
Дирекция "Поземлени отношения и комасация"  
12.11.2020г. 09:32ч.  
МЗХГ  
  
  
Електронният подпис се намира в отделен файл с название signature.txt.p7s